Σαρλ Ιτάνζ

Ο **Σαρλ Υμπέρ Ιτάνζ** (γεννημένος στις 2 Νοεμβρίου 1982) είναι Καμερουνέζος ποδοσφαιριστής, με γαλλική υπηκοότητα. Αυτήν την περίοδο έχει συμβόλαιο με την ομάδα  Τσαϊκούρ Ρίζεσπορ που αγωνίζεται στο πρωτάθλημα της Τουρκίας.

## Καριέρα
### [[ΡΚ Λανς|Λανς]]
Ξεκίνησε την καριέρα του σε μικρή ηλικία από την Ρεντ Σταρ Παρί, αλλά επαγγελματικά, έκανε τα πρώτα του βήματα στην Λανς, από τα 19 του χρόνια. Έμεινε στην γαλλική ομάδα ως τα 25 του, πραγματοποιώντας εξαιρετικές εμφανίσεις, ενώ έγινε και διεθνής με την εθνική Γαλλίας κάτω των 21 ετών.

### [[Λίβερπουλ Φ.Κ.|Λίβερπουλ]]
Το 2007, στα 25 αποκτήθηκε από την Λίβερπουλ, και έπαιξε μόλις σε 7 αγώνες κυπέλλου. Ο ίδιος γνώριζε πως θα ήταν εναλλακτική λύση και ποτέ δεν κατάφερε να εντυπωσιάσει τόσο ώστε να κερδίσει θέση βασικού. Η αγγλική ομάδα τον έβαλε σε λίστα υπό παραχώρηση για να φύγει από τον σύλλογο.

### [[ΑΟ Νέα Καβάλα|Καβάλα]]
Στις 29 Αυγούστου του 2009 δόθηκε δανεικός από την Λίβερπουλ στην Καβάλα για μια ολόκληρη σεζόν παρά το ενδιαφέρον ισπανικών ομάδων όπως η Μάλαγα και η Σπόρτινγκ Χιχόν. Αφ' ότου ενσωματώθηκε στην Καβάλα ο ίδιος ο Ιτάνζ είπε πως η μετακίνηση του στο σύλλογο, όπως περιέγραψε την εμπειρία του, ήταν «εξωτική σε ένα φιλόδοξο σύλλογο» και πως ήταν «κάτι που δεν είχε ξανά βιώσει στη ζωή του». Δεν υπήρχε ούτε προπονητικό κέντρο, ούτε γυμναστήριο. Αφού βρέθηκε να είναι δεύτερης επιλογής τερματοφύλακας, ο Ιτάνζ κατάφερε να βγει νικητής από τον ανταγωνισμό που υπήρχε μεταξύ αυτού και του πρώτου τερματοφύλακα Ζέλικο Κάλατς και έγινε ο βασικός τερματοφύλακας. Ο Ιτάνζ στη συνέχεια πραγματοποίησε 19 εμφανίσεις για την Καβάλα, εκ των οποίων σε 9 ματς δε δέχτηκε κανένα γκολ. Ο δανεισμός ωστόσο δεν ανανεώθηκε και έφυγε στο τέλος της σεζόν.

### [[Α.Π.Σ. Ατρόμητος Αθηνών|Ατρόμητος]]
Στις 8 Δεκεμβρίου του 2010 ανακοινώθηκε πως η Λίβερπουλ δεν θα ανανέωνε το συμβόλαιο του και θα τον άφηνε ελεύθερο. Στη συνέχεια, ενσωματώθηκε στον Ατρόμητο Αθηνών με ελεύθερη μεταγραφή την 1η Ιανουαρίου του 2011. Αμέσως μετά την αποχώρηση του από την Λίβερπουλ, η εφημερίδα Λίβερπουλ Έκο εξέδωσε φύλλο που έλεγε πως ένιωθε ανακουφισμένη που επιτέλους η ομάδα ξεφορτώθηκε τον Ιτάνζ. Αφ' ότου μετακόμισε στην Ελλάδα μόνιμα, ο Ιτάνζ έγινε ο βασικός τερματοφύλακας καθ όλη τη διάρκεια της καριέρας του στον Ατρόμητο.

Ξεκίνησε ως βασικός στον τελικό κυπέλλου για τον Ατρόμητο, στον οποίο η ομάδα έχασε 3-0 από την ΑΕΚ στο ΟΑΚΑ, και επίσης ξεκίνησε πάλι ως βασικός σε ένα ακόμη τελικό κυπέλλου για τον Ατρόμητο στον οποίο πάλι έχασε από τον Ολυμπιακό 2-1 στο ΟΑΚΑ για δεύτερη φορά. Παρ’ όλο που έχασε το κύπελλο, ο Ιτάνζ βοήθησε το σύλλογο να φτάσει στην 5η θέση η οποία του εξασφάλιζε την πρόκριση του στο Γιουρόπα Λίγκ. Στους προκριματικούς γύρους του Γιουρόπα Λίγκ ο Ατρόμητος έπαιξε με την Νιού Κάστλ και ο Ιτάνζ ήταν βασικός και στα 2 παιχνίδια εντός και εκτός έδρας, αλλά η Νιού Κάστλ κέρδισε 2-1 με τα εκτός έδρας γκολ, με αποτέλεσμα να αποκλείει τον Ατρόμητο από το Γιουρόπα Λίγκ.

Καθ όλη την διάρκεια της θητείας του στον Ατρόμητο, ο Ιτάνζ δεν παρέλειπε να αποδίδει τα εύσημα στον προπονητή του Γιώργο Δώνη που τον βοήθησε  καθώς όπως δήλωσε και ο ίδιος «είμαι πολύ περήφανος που ο προπονητής μου λέει τόσα καλά πράγματα για μένα». Για αυτό το λόγο ήρθα σε αυτό το σύλλογο, επειδή ο Δώνης πίστεψε σε μένα και μου είπε να έρθω στον Ατρόμητο». 

### [[ΠΑΟΚ]]
Τον Ιανουάριο του 2013 υπέγραψε συμβόλαιο διάρκειας 2,5 ετών με τον ΠΑΟΚ.

### [[Κόνιασπορ]]
Το καλοκαίρι του 2013 υπέγραψε στην τουρκική Κόνιασπορ για να αγωνιστεί εκεί για ένα χρονο δανεικός απο τον ΠΑΟΚ.

### [[Ρίζεσπορ|Τσαϊκούρ Ρίζεσπορ]]
Το καλοκαίρι του 2015 υπέγραψε στην τουρκική Τσαϊκούρ Ρίζεσπορ.

## Καριέρα στις Εθνικές
Ο Ιτάνζ κλήθηκε να συμμετέχει σε ομάδα της Γαλλίας κάτω των 21 ετών. Όμως το 2010, έκανε γνωστό πως θέλει να αγωνιστεί με την εθνική ομάδα του Καμερούν.

## Παραπομπές


## Πηγές
* https://web.archive.org/web/20120129090234/http://www.onsports.gr/onstats/soccer/player/3144-Itanz-Sarl-Oymper
* Προφίλ στο atromitosfc.gr
* http://www.soccerbase.com/players/player.sd?player_id=27217



Κατηγορία:Γάλλοι ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ξένοι ποδοσφαιριστές στην Ελλάδα